30.1.2015 Den Europæiske Unions Tidende L 24/1 II (Ikke-lovgivningsmæssige retsakter) FORORDNINGER RÅDETS FORORDNING (EU) 2015/138 af 29. januar 2015 om ændring af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2014/119/FUSP af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine ()), under henvisning til det fælles forslag fra Unionens højtstående repræsentant for udenrigsanliggender og sikkerheds- politik og Kommissionen, og ud fra følgende betragtninger: (1) — Rådets forordning (EU) nr. 208/2014 (?) giver visse foranstaltninger i afgørelse 2014/119/FUSP virkning og indfører en indefrysning af pengemidler og økonomiske ressourcer, der tilhører visse personer, der er identificeret som ansvarlige for uretmæssig tilegnelse af ukrainske statsmidler, og personer, der er ansvarlige for menneskeret- tighedskrænkelser i Ukraine, samt fysiske og juridiske personer, enheder eller organer med tilknytning til dem. (2) Den 29. januar 2015 vedtog Rådet afgørelse (FUSP) 2015/143 (?), som ændrer afgørelse 2014/119/FUSP og præciserer udpegelseskriterierne for indefrysning af pengemidler rettet mod personer, der er identificeret som ansvarlige for uretmæssig tilegnelse af ukrainske statsmidler. (3) > Denne ændring falder ind under anvendelsesområdet for traktaten om Den Europæiske Unions funktionsmåde, og navnlig for at sikre, at alle medlemsstaterne anvender den på samme måde, er lovgivning på EU-plan nødvendigt for at gennemføre den. Forordning (EU) nr. 208/2014 bør derfor ændres — VEDTAGET DENNE FORORDNING: Artikel 1 I artikel 3 i forordning (EU) nr. 208/2014 indsættes følgende stykke: »la. Med henblik på stk. 1 omfatter personer, der er identificeret som ansvarlige for uretmæssig tilegnelse af ukrainske statsmidler, personer, der er genstand for de ukrainske myndigheder undersøgelse: a) for uretmæssig tilegnelse af ukrainske offentlige pengemidler eller aktiver eller for medvirken hertil, eller b) for som indehaver af offentligt hverv at misbruge offentligt embede med henblik på at skaffe sig selv eller en tredjepart en uberettiget fordel og derved forårsage tab for ukrainske offentlige pengemidler eller aktiver eller for medvirken hertil.«. () EUTL 66 af 6.3.2014, s. 26. (?) Rådets forordning (EU) nr. 208/2014 af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine (EUT L 66 af 6.3.2014, s. 1). () Se side 16 i denne EUT.